Държавен вестник, бр. 97, 2012 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  97
стойности) и между общата и специализираната 
администрация в посока на увеличаване на дела 
на специализираната администрация. 
· Възрастовата структура към момента като 
цяло е добра. Образователната и квалификаци­
онната структура на персонала е адекватна от 
гледна точка на краткосрочната перспектива. В 
средносрочен план обаче ниското заплащане, в 
съчетание с дефицита в „производството“ на спе­
циалисти с висше инженерно-техническо образо­
вание в национален мащаб, ще се окаже сериозно 
предизвикателство пред кадровото осигуряване на 
РИОСВ. Препоръчва се разработването на мерки 
на ниво министерство, които да стимулират подго­
товката и изграждането на кадри за структурите от 
системата на МОСВ – стипендиантски програми, 
отпускане на квоти по държавни поръчки и др. 
· Съществуващата система за обучение и 
повишаване на квалификацията на служителите 
задоволява във висока степен потребностите на 
РИОСВ. Идентифицират се потребности от до­
пълнително специализирано обучение в областта 
на дейностите по опазване на водите. Липсата на 
средства в бюджета на РИОСВ възпрепятства учас­
тието в платени курсове и обучителни програми, 
предлагани от външни организации. Решение на 
тези проблеми следва да се търси на ниво коорди­
ниращ орган, като се усъвършенства системата за 
проучване и оценка на потребностите от обучение 
и повишаване на квалификацията на служителите 
в структурите на МОСВ, както и чрез намиране 
на възможности за допълнително финансиране за 
обучителните дейности. 
· Ниските възнаграждения в РИОСВ (вкл. в 
сравнение с други структури в държавната адми­
нистрация) налагат търсенето на допълнителни 
форми за материално стимулиране на служите­
лите; необходимо е разработването на адекватни 
механизми за привличане и задържане на млади 
и перспективни специалисти.
Вътрешна организация на работа и материално-
техническа осигуреност
· Съществуващата организация на работата е 
адекватна на дейността на РИОСВ и за момента 
не се нуждае от съществени промени. Даденото на 
директорите на РИОСВ право да променят орга­
низационната структура в рамките на утвърдените 
щатен състав и бюджетни средства им позволява 
да управляват по-ефективно в съответствие със 
спецификата на условията, в които работи съот­
ветната РИОСВ. 
· Материално-техническото и информационното 
осигуряване на РИОСВ е на сравнително добро 
ниво. Някои РИОСВ (София) изпитват сериозен не­
достиг на помещения, което затруднява нормалната 
организация на работата. В количествено отноше­
ние РИОСВ разполагат с достатъчно компютри и 
друга офис техника, но тя има нужда от постоянна 
поддръжка и модернизация; необходима е подмяна 
на сървърите с по-мощни. Оценката за наличния 
общ и специализиран софтуер е положителна. 
Взаимодействие с други институции
· Взаимодействието между РИОСВ и остана­
лите структури от системата на МОСВ, другите 
държавни институции и техните регионални струк­
тури на територията на района, местните органи 
на държавната власт, В и К операторите и другите 
организации е на добро ниво. Има нужда от за­
силване на координацията и ясно регламентиране 
на комуникацията между РИОСВ и структурните 
звена и служителите в МОСВ, установяване на 
обратна връзка по отношение годишните планове 
за дейността на РИОСВ и отчетите за изпълне­
нието им.
· Като проблем е идентифицирано отсъствието 
на ясни регламенти за предоставяне и обмен на 
данни и информация между институциите, както и 
недостатъчният капацитет при някои институции 
за ефективно сътрудничество по изпълнение на 
общата нормативна уредба.
· Интервюираните лица идентифицират нали­
чието на несъответствия и „разнобой“ между нор­
мативни актове – при много закони има текстове, 
които буквално съвпадат с текстове от европейски 
регламенти и директиви. Спецификата в България 
изисква детайлизиране на подходите и регламен­
тацията. При част от законите са разписани дей­
ности, но не са посочени органите с правомощия 
за изпълнението им. Тези проблеми рефлектират 
в отделянето на допълнителни човешки ресурси 
и финанси и нарушават създадената система на 
вътрешна организация на работата. 
Обобщение: Институционалният капацитет 
на изследваните РИОСВ е на сравнително до­
бро равнище, което им позволява да изпълняват 
възложените им функции и задачи, свързани с 
управлението на водния сектор. Силните страни на 
този капацитет са най-вече: добрата количествена 
осигуреност с персонал и наличието на висококва­
лифицирани експерти; задоволителната материал­
но-техническа осигуреност, адекватната вътрешна 
организация на работа (с предоставена възможност 
за гъвкава промяна чрез децентрализирани реше­
ния от директорите) и доброто взаимодействие 
с партниращите институции. Слабите страни и 
проблемите, които ограничават капацитета на 
РИОСВ, са свързани преди всичко със: недоста­
тъчната кадрова осигуреност на РИОСВ с широк 
териториален обхват; недостига от специалисти с 
инженерно-техническо образование; ниското за­
плащане; недостига на специализирано обучение 
и недостатъчната системност в повишаването на 
квалификацията като част от кариерното развитие; 
сравнително високият дял на ръководните кадри; 
недостиг на офис площи (София). 
6.2.5. Дирекции на националните паркове
Функции
Дирекциите на националните паркове (ДНП) 
са образувани на основание чл. 46, ал. 1, т. 2 и 
чл. 49 от Закона за защитените територии със 
Заповед № РД-506/29.12.1998 г. (изменена със 
Заповед № РД-75/03.02.2006 г.) на министъра на 
околната среда и водите като самостоятелно юри­
дическо лице на пряко подчинение на министъра 
и включват:
· Дирекция „Национален парк Рила“ със се­
далище в Благоевград
· Дирекция „Национален парк Пирин“ със 
седалище в гр. Банско